SØGER  LÆRDOM  VED  LÆSNING  OG  VED  TRO 


NUMMER    15 


1.  AUGUST  1931 


80.  AARGANG 


SANDHEDENS  VIDNESBYRD. 

Af  Ældste  Hugh  Ireland,  Redaktør  for  nLiahona*. 

At  bære  Vidnesbyrd  er  meget  almindeligt  i  de  Møder  der 
afholdes  af  Jesu  Kristi  Kirke  af  Sidste  Dages  Hellige.  Men 
der  er  stor  Forskel  mellem  de  Vidnesbyrd  som  bæres  der, 
og  de  Vidnesbyrd  der  bæres  af  mange  der  erklærer  sig  for 
at  være  Kristne. 

Naar  Medlemmer  af  andre  Kirker  overværer  vore  Møder, 
bliver  de  ofte  overrasket  over  den  Frimodighed  der  bliver 
udvist,  og  de  tilsyneladende  frejdige  Paastande  der  gøres 
af  vore  Medlemmer.  Ligesom  de  Hellige  i  fordums  Tid  be- 
vidner de  i  al  Oprigtighed  at  de  véd  at  Jesus  er  Kristus, 
den  Evige  Guds  Søn,  og  Verdens  Forløser.  De  bekræfter 
at  det  sande  og  evige  Evangelium,  i  dets  fordums  Renhed 
og  Magt,  er  gengivet  til  Jorden  gennem  Profeten  Josef 
Smith. 

»Det  kan  let  forklares,«  siger  nogle,  »de  bedrager  sig 
selv  og  tillader  at  deres  Kirkes  Ledere  bedrager  dem«.  Men 
denne  Forklaring  savner  hvert  Grundlag,  for  helt  fra  Kir- 
kens første  Oprettelse,  har  den  stadig  forkyndt:  »Fæst  ikke 
din  Tro  til  nogen  Mand.  Dette  er  Herrens  Arbejde.  Søg  ham 
i  ydmyg  Bøn  angaaende  et  Vidnesbyrd  om  Sandheden,  og 
du   skal  modtage  et  Vidnesbyrd  fra  den  Helligaand  om  at 

disse  Lærdomme  er  Sandhed.«  Dersom  Jesu  Kristi  Kirke 
af  Sidste  Dages  Hellige  ikke  var,  hvad  den  paastaar  at  være, 
vilde  dens  Medlemmer  ikke  vove  at  foreslaa  denne  Prøve. 
Ingen  anden  Kirke  gør  det.  I  Virkeligheden  bliver  denne  Be- 
mærkning hyppigt  gjort:  »Disse  Sidste  Dages  Helliges  Mis- 
sionærer taler  som  om  de  havde  guddommelig  Myndighed, 
og  ikke  som  andre  religiøse  Lærere«.  Denne  Virkning  har 
i  Almindelighed  deres  Vidnesbyrd  paa  de  ærlige  og  oprigtige. 
Herrens  Aand  bærer  saadanne  Vidnesbyrd  til  dem  som 
alvorligt  søger  efter  Sandheden,  og  leder  dem  til  at  under- 
søge Kirkens  Lærdomme.  Alvorligt  Studium  og  ydmyg  Bøn 
til  Herren  bringer  forøget  Lys  og  Kundskab  indtil  den  der 
alvorligt  undersøger,  føler  at  han  maa  gaa  fremad  og  mod- 
tage en  større  Fylde,  saaledes  som  der  er  lovet  til  alle  der 
vil  annamme  Evangeliet  i  Hjertets  Oprigtighed  og  adlyde  det. 

Man  kan  ikke  misforstaa  det  »Sandhedens  Vidnesbyrd« 
som  modtages  af  enhver  ærlig  Sjæl  der  har  annammet  og 
adlydt  Kristi  sande  Evangelium,  saaledes  som  det  har  været 
gengivet  til  Jorden  i  disse  sidste  Dage.  Det  er  ikke  blot  en 
Følelsessag  eller  en  Fornuftssag.  Det  er  mere  end  alle  disse 
tilsammen.  Det  er  en  bevidst  Forstaaelse  af  at  man  er  bragt 
i  Kontakt  med  den  evige  Sandheds  Kilde,  og  har  modtaget 
et  guddommeligt  Vidnesbyrd,  en  Aabenbaring  fra  Gud  til  ens 
individuelle  Sjæl,  der  bekræfter  Sandheden  af  Evangeliet 
saaledes  som  det  er  forkyndt  af  Jesu  Kristi  Kirke  af  Sidste 
Dages  Hellige,  og  bringer  en  Rigdom  af  Lys  og  Tilfred- 
stillelse  som  aldrig  før  har  været  erfaret. 

Guds  Søn  lovede  sine  Efterfølgere  et  saadant  Vidnesbyrd, 
da  han  sagde:  >Min  Lære  er  ikke  min,  men  hans  som 
sendte  mig.  Dersom  nogen  vil  gøre  hans  Vilje,  skal  han 
erkende  om  Læren  er  fra  Gud,  eller  jeg  taler  af  mig  selv.« 
(Joh.  7:16—17.)  Herrens  bemyndigede  Tjenere  i  disse  Dage 
giver  det  samme  Løfte.  Men  man  vil  bemærke  at  Opfyl- 
delsen af  dette  Løfte  er  betinget  af  Lydighed  mod  Faderens 
Vilje  —  af  at  man  holder  hans  Bud.  Betingelserne  er  de 
samme  nu  som  i  fordums  Dage.  De  blev  klart  fremsat  af 
Apostlen  Peter  paa  Pinsefestens  Dag.  Hans  inspirerede  Ord 
til  de  forsamlede  Jøder  kan  gives  en  almindelig  Anvendelse 
paa  alle  til  hvem  Evangeliets  Kald  kommer —  til  os  i  disse 
Dage  saa  vel  som  til  dem.  Disse  Ord  blev  udtalt  til  dem 
som  allerede  havde  udtrykket  deres  Tro  paa  hans  Vidnes- 
byrd:   »Omvender  eder  og  hver  af  eder  lader  sig  døbe  paa 

Jesu  Kristi  Navn  til  eders  Synders  Forladelse,  og  I  skal 
faa  den  Helligaands  Gave.  Thi  for  eder  er  Forjættelsen  og 
for  eders  Børn,  og  for  alle  dem  som  er  langt  borte,  saa 
mange  som  Herren,  vor  Gud,  vil  tilkalde.*  (Ap.  G.  2:38 — 39.) 
Disse  Ord  viser  den  guddommelig  anviste  Vej  ad  hvilken 
alle  kan  indkomme  i  Kirken  og  i  Guds  Rige  og  modtage 
et  Vidnesbyrd  om  Sandheden,  og  der  er  ingen  anden  Maade 
hvorpaa  disse  vidunderlige  Velsignelser  kan  opnaaes. 


DEN  NORSKE  MISJON. 

GRENSKONFERENSE  I  BERGEN. 

Grenskonferensen  i  Bergen  begynte  lørdag  aften  den  30 
mai,  1931,  kl.  8.  Distriktspræsident  Herman  J.  Hogensen 
Jun.  og  følgende  eldster  var  tilstede:  Leslie  A.  Johnson, 
Willard  D.  Hansen  og  Edward  Strømness  fra  Trondheim. 
Forstander  Johan  Sætrum  ledet  møtet.  De  forskjellige  orga- 
nisasjoner  gav  rapporter  over  arbeidet.  Generalautoritetene 
blev  opholdt.  Vidnesbyrd  blev  båret  af  presidentene  av  de 
forskjellige  organisasjoner. 

Søndag  morgen  kl.  10:15  blev  der  avholdt  søndagsskole. 
Barna  utførte  et  program,  som  var  meget  inspirerende  for 
alle,  som  var  tilstede.  Møtet  søndag  aften  begynte  kil.  7. 
Forstander  Johan  Sætrum  ledet  møtet.  Til  innledning  var 
der  musikk  av  Solveig  Berentzen  og  Anton  Andersen.  Eld- 
ste  Edward  Strømness  talte  over  et  evangelisk  emne.  Johan 
Sætrum  talte  over  emnet:  »Er  beretningen  om  Jesus  Kri- 
stus en  myte?«  Koret  ydet  aldeles  ypperlig  sang  under 
konferensen.  Møtene  var  godt  besøkte  og  en  vidunderlig 
ånd  var  tilstede. 

Lørdag  eftermiddag  blev  der  utført  en  dåpshandling,  ved 
hvilken  anledning  en  voksen  og  to  barn  blev  døpte. 

Ivar  Fløisand, 
Grenssekretær. 

GRENSKONFERENSE  1  STAVANGER. 

Grenskonferensen  i  Stavanger  begynte  torsdag  aften  den 

4.  juni,    1931,    kl.    8.    Forstander    Martin    Halvorsen    ledet 

møtet.    Tilstede    var:    Misjonspresident    Hyrum    D.  Jensen, 

distriktspresident    Herman   J.  Hogensen   Jun.,   eldste  Allan 


345 

H.  Wagley  og  eldste  Marvin  M.  Benson.  Talerne  var:  Eld- 
ste  Allan  H.  Wagley,  distriktspresident  Herman  J.  Hogen- 
sen  Jun.  og  misjonspresident  Hyrum  D.  Jensen.  Ved  det 
møte,  der  blev  avholdt  lørdag  aften,  blev  der  holdt  taler 
av  eldste  Marvin  M.  Benson  og  misjonspresident  Hyrnm 
D.  Jensen. 

Søndagsskolen  blev  avholdt  søndag  morgen  kl.  10.  Barna 
utførte  et  storartet  program.  Misjonspresidenten  talte  op- 
muntrende til  barna.  Møtet  søndag  aften  begynte  kl.  7. 
Forstander  Martin  Halvorsen  gav  rapport  over  grenen.  Kir- 
kens autoriteter  blev  opholdt.  Distriktspresident  Herman 
J.  Hogensen  Jun.  talte  om  den  Helligaand.  Misjonspresi- 
dent Hyrum  D.  Jensen  talte  om  ektheten  av  Mormons  Bok. 
Koret  sang  mange  ypperlige  numre.  En  vidunderlig  ånd  var 
tilstede. 

I  forbindelse  med  konferensen  blev  der  avholdt  en  dåps- 
handling,  ved  hvilken  anledning  der  blev  døpt  5  personer. 

Julie  Nygård, 
Grenssekretær. 

PRÆSTEDØMMET 

KREDSLÆRERNES  LEKTIE  FOR  AUGUST 

Takt-Grundlaget  for  Harmoni. 

Vi  Mennesker  danner  en  stor  Familie,  med  Gud  som 
fælles  Fader.  Det  er  forudset  i  den  store  guddommelige 
Plan,  at  Mennesket  skal  benytte  dette  Liv  til  at  udvikle 
sit  Liv,  og  paa  alle  Maader  forberede  sig  til  den  store 
Herlighed  som  en  alvis  og  kærlig  Fader  har  tiltænkt  det. 
At  denne  Tilstand  ikke  kan  opnaaes  uden  at  man  opfyl- 
der visse  Betingelser,  er  ligesaa  sikkert  og  uomstødeligt 
som  at  Natten  følger  Dagen.  Da  det  enkelte  Menneskes 
Lykke  beror  paa  hele  Menneskehedens  Velfærd,  kan  man 
deraf  slutte,  at  Menneskenes  hele  Fremgang  beror  paa  et 
godt,  fordrageligt  og  harmonisk  Samfundsliv.  Det  sikreste 
Grundlag  for  denne  Tilstand  er  »Takt«,  hin  fine  menneske 
lige  Følelse,  født  af  den  guddommelige  Aands  Inspiration. 
Det  er  den  fine  Følelse  af  Forstaaelse,  Medfølelse  og  Høj- 
modighed, der  er  som  Balsam  for  en  saaret,  lidende  Sjæl. 
Det  er  den   straalende    Glans    som    udgaar   fra   den  gyldne 

Regel:  »Alt  hvad  I  vil  at  Menneskene  skal  gøre  mod  eder, 
det  skal  og  I  gøre  mod  dem«. 

Kristus,  vor  Forløser,  er  vort  lysende  Forbillede.  Denne 
Taktfølelse  udspringer  kun  fra  et  godt,  stærkt  Hjerte.  Har 
noget  Hjerte  slaaet  i  større  Kærlighed  for  Menneskeheden 
end  Frelserens?  Mon  noget  Hjerte  har  vist  større  Forstaa- 
else  for  den  fattiges  Nød,  for  den  ulykkeliges  Sorger  og 
Byrder,  end  Guds  Søns  Hjerte? 

Det  store  Bud  om  Næstekærligheden  tvinger  os  til  at 
være  taktfulde.  Kan  jeg  sige,  at  jeg  elsker  min  Broder  og 
paa  den  samme  Tid  saare  og  bedrøve  ham?  Kan  jeg  sige, 
at  jeg  elsker  min  Søster,  og  paa  samme  Tid  paa  en  ukær- 
lig Maade  bebrejde  hende  for  hendes  Fejl?  Kan  jeg  med 
rolig  Samvittighed  sige,  at  vor  Fader  i  Himmelen  ikke  gør 
Forskel  paa  Personer  og  paa  den  samme  Tid  gøre  ned- 
sættende Bemærkninger  om  den  fattige  Klædedragt  som 
min  Næste  er  klædt  i?  Kan  jeg  sige,  at  vort  Mødelokale 
er  indviet  til  Herrens  Tjeneste,  naar  jeg  ikke  ved  min 
Opførsel  viser  min  Respekt  for  dette  Hus? 

Kan  vi  med  rolig  Samvittighed  sige,  at  vi  er  paa  Jor- 
den for  at  samle  Skatte  i  Himmelen,  og  samtidig  paa  en 
taktløs  Maade  stille  min  Rigdom  til  Skue  og  prale  med 
den?  Taktløshedens  Omraade  er  saa  stort,  at  det  ikke  vil 
falde  vanskeligt  at  linde  talrige  Eksempler  fra  det  dag- 
lige  Liv. 


DEN  KVINDELIGE  HJÆLPEFORENING 

Valgsproget  1931. 

Lad  os  hjælpe  og  støtte  vore  Ledere.  De  arbejder  for  os. 
Lad  os  arbejde  med  dem. 

KREDSLÆRERINDERNES  LEKTIE  FOR  AUGUST 

Vort  Valgsprog. 

Der  er  mange  Maader  hvorpaa  man  kan  prøve  vor  Tro 
som  et  Medlem  af  Jesu  Kristi  Kirke  af  Sidste  Dages  Hel- 
lige. En  af  de  bedste  Maalestokke  man  kan  anvende,  er 
den  Maade  hvorpaa  vi  støtter  vore  Foresatte  i  Kirken. 
Denne  Kirke  er  en  demokratisk  Kirke,  det  vil  sige,  at  den 

skal  virke  efter  Princippet  om  Samarbejde,  og  de  Leden d 
skal  arbejde  med  Medlemmernes  Støtte  og  Hjælp.  Eyn 
til  at  samarbejde  med  andre,  kræves  af  alle  Medlemmer 
af  denne  Kirke.  Dermed  følger,  at  vi  maa  rette  os  efter 
hiiitanden,  og  tage  Hensyn  til  andres  Ønsker  og  Meninger. 
Den  der  siger:  »Det  skal  gaa  som  jeg  vil,  ellers  vil  jeg 
ikke  være  med  længer«,  beviser  dermed,  at  han  eller  hun 
ikke  har  den  rigtige  Aand.  Og  den  som  stadigt  kritiserer 
hvad  de, Ledende  gør,  og  altid  lader  det  skinne  igennem, 
at:  »Dersom  jeg  var  Præsident,  skulde  alt  blive  saa  meget 
anderledes«,  aabenbarer  dermed  sin  egen  Ufuldkommenhed. 
Naturligvis  gør  vore  Foresatte  Fejl,  ellers  var  de  ikke 
Mennesker.  Var  de  fuldkomne,  saa  vilde  Gud  tage  os  bort, 
og  give  os  andre  Foresatte  med  Fejl,  thi  vi  maa  lære  at 
blive  ligesaa  taalmodige  og  kærlige  mod  vore  Medmennesker, 
som  Gud  er  mod  os.  Den  der  er  tilbøjelig  til  at  kritisere 
sine  Foresatte  paa  en  ukærlig  Maade,  bør  spørge  sig  selv: 
»Hvorledes  vilde  det  gaa  med  mig,  dersom  Gud  var  lige- 
saa ubarmhjertig  og  streng  mod  mig,  som  jeg  er  mod  mine 
Medmennesker?«  Naar  mine  Foresatte,  trods  alle  deres 
Fejl,  har  fundet  Naade  for  Faderens  Øjne,  saa  skulde  de  og- 
saa  være  gode  nok  for  mig.  Jeg  vil  af  al  Kraft  understøtte 
dem  i  deres  Arbejde,  thi  derved  støtter  jeg  Guds  eget  Værk. 
Det  er  ham  som  har  kaldet  dem  til  deres  Stillinger.  Dette 
er  den  eneste  sikre  Maade  som  ikke  fører  ud  i  Vildfarelse. 


SØNDAGSSKOLEN 

NADVERVERS  OG  KORLEKTIE  FOR 
AUGUST  MAANED. 

XddverDers: 

Igen  vi  staar  ved   Herrens  Bord 
Med  Jesus  vor  Forløser  stor, 
I   Tro  paa  hans  Forsoningsdød, 
Som  ene  frelser  os' fra  Nød. 
Korlektie : 

I   Kor.   15.  Kap.    19.  — 22.  Vers: 

»Have  vi  alene  i  dette  Liv  sat  vort  Haab  til   Kristus,  da 
er  vi  de  ynkværdigste  af  alle  Mennesker. 

Men   nu    er  Kristus    oprejst   fra  de  døde,  som    er  Første- 
grøde af  de  hensovede. 

Thi  efterdi  Død  kom  ved  et  Menneske,  er  ogsaa  dødes 
Opstandelse  kommen  ved  et  Menneske. 

Thi  ligesom  alle  dø  i  Adam,  saaledes  skal  ogsaa  alle 
levendegøres  i  Kristus.« 

EMNER  FOR  21/*  MINUTTERS  TALER. 
2.  August:   Hvad  kan  vi  lære  af  Abrahams  og  Isaks  Liv? 
9.  August:   Det  første  af  alle  Bud.  (Mark.  12:  29—30.) 
16.  August:   Det  andet  Bud.   (Mark.  12:   31.) 
23.  August:   Hvorfor  tror  jeg,  at  Herren  beskytter  sine  Børn? 

Nævn  Eksempler. 
31.  August:   Den  ideelle  Søndag. 


FARE  FORBUNDET  MED  BRUG  AF 
ALKOHOLHOLDIGE  DRIKKE*). 

»Hvad  intet  Øje  har  set,  og  intet  Øre  har  hørt,  og  ikke 
er  opkommet  i  noget  Menneskes  Hjerte,  hvad  Gud  har 
beredt  for  dem  som  elsker  ham«.   (1.  Kor.  2:9). 

»Den  som  har  mine  Befalinger  og  holder  dem,  han  er 
den  som  elsker  mig;  men  den  som  elsker  mig,  skal  elskes 
af  min  Fader;  og  jeg  skal  elske  ham  og  aabenbare  mig 
for  ham«.  (Joh.  14  :  21.) 

»At  saafremt  nogen  drikker  Vin  eller  stærk  Drik  blandt 
eder,  se,  det  er  ikke  godt,  heller  ikke  behageligt  for  eders 
Faders  Aasyn  —  —  — .« 

»Og  atter,  stærke  Drikke  er  ikke  for  Maven,  men  til  at 
vaske  eders  Legemer  med. 

»Alle  de  Hellige  der  ihukommer  at  holde  og  gøre  efter 
disse  Ord  og  vandre  i  Lydighed  efter  Befalingerne,  skal 
modtage  Lægedom  for  deres  Navle  og  Marv  for  deres  Ben. 

Og  skal  finde  Visdommens  og  Kundskabens  Skatte,  ja 
skjulte  Ejendele;  de  skal  løbe  og  ikke  blive  trætte,  og  gaa 
og  ikke  blive  matte. 

Og  jeg,  Herren,  giver  dem  den  Forjættelse,  at  Dødens 
Engel  skal  gaa  dem  forbi,  ligesom  Israels  Børn,  og  ikke 
ihjelslaa  dem.  Amen.«   (Pagtens  Bog,  89  Kap.) 

Naar  man  tager  i  Betragtning  de  Forbandelser  som  denne 

*)  Fælleslektie  for  alle  Søndagsskolens  Klasser,  Søndag  den 
2.  August. 

Lov  vil  beskytte  os  for,  kan  man  tydeligt  se  den  Kærlig- 
hed som  førte  til,  at  denne  Lov  blev  givet. 

Videnskabsmænd  som  har  studeret  hvorledes  Alkohol 
virker  paa  det  menneskelige  Legeme,  fordommer  den,  fordi : 

Den  er  et  narkotisk  Middel  som  svækker  Legemets  og 
Sjælens  Funktioner. 

Den  har  meget  skadelig  Indflydelse  paa  Nyrerne. 

Den  er  meget  skadelig  for  de  ømfindtlige  Nervevæv. 

Den  er  en  Fjende  af  alt  Hjernearbejde. 

Den  nedsætter  Evnen  til   at  gøre  Muskelarbejde. 

Den  foraarsager  Ulykker;  gør  det  vanskeligt  at  stille  Di- 
agnose i  Sygdomstilfælde;  øger  Faren  for  Forgiftning,  der- 
som man  har  et  Saar,  samt  forsinker  dets  Helbredelse  ; 
øger  Dødsprocenten  i  Ulykkestilfælde. 

Den  »leder  den  civiliserede  Menneskehed  til  Degenera- 
tion.« 

Da  den  svækker  Mennesket  fysisk  og  mentalt,  formind- 
sker den  den  menneskelige  Virkekraft  og  dermed  Evnen 
til  at  tjene  Penge.  Den  er  en  af  de  største  Aarsager  til 
Fattigdom. 

Den  gør  Menneskene  sløve  og  ligegyldige,  og  derved 
uskikkede  til  ansvarsfulde  Stillinger.  Af  denne  Grund  hører 
den  heller  ikke  hjemme  i  en  Tid  som  vor,  da  Landevejene 
vrimler  af  Automobiler. 

Under  Krigen  udtalte  Lloyd  George:  »England  er  stillet 
overfor  tre  Fjender,  Tyskland,  Østerrig  og  Rusdrikken,  og 
saa  vidt  som  jeg  kan  se,  er  Rusdrikken  den  værste  af 
disse  Dødsfjender.« 

Siden  den  amerikanske  Forbudslov  blev  indført,  har  den 
bragt  mange  Velsignelser  til  dette  Land.  De  største  For- 
dele er  de  sociale  og  moralske.  Det  enkelte  Individs  Hel- 
bred er  forbedret.  Antallet  af  de  Personer,  der  blev  udeks- 
amineret fra  højere  Skoler,  har  øget  i  betydelig  Grad.  Ind- 
skuddene i  Sparebankerne  har  øget.  En  langt  større  Del 
af  Folket  er  blevet  økonomisk  velstillet,  og  faar  Anledning 
til  at  faa  Del  i  Livets  Goder. 

For  100  Aar  siden  erklærede  Herren  gennem  Profeten 
Joseph  Smith,  at  man  skulde  sky  denne  Menneskehedens 
forfærdelige  Fjende.  Utallige  videnskabelige  Eksperimenter 
og  Studier  har  tjent  til  at  bevise  Sandheden  af  den  gud- 
dommelige Erklæring,  at  stærke  Drikke  ikke  er  godt  for 
Mennesket. 

Disse  Kendsgerninger  kan  kun  føire  os  til  een  Slutning; 
At  alkoholholdige  Drikke  bliver  fjernet  fuldstændigt. 

Er  han  en  Ven  eller  Fjende,.  so>nai  handler  med  saa- 
danne  Ting  der  nedbryder  Sjæl  og  Legeme,,  øger  Sygdom, 
skader  Nerver,  nedbryder  den  fysiske  og  mentale  Virke- 
kraft, øger  Fattigdom  og  virker  fordærvende  og  nedbry- 
dende paa  hele  Samfundet? 

Er  det  en  god  Værtinde  som  giver  sin  Gæst  saadanne 
Ting,  som  faar  ham  til  at  gøre  sig  selv  tiE  Nar  for  at  det 
skal  more  andre? 

Er  han  ædel  eller  nedrig,  den  Mand  eier  forgifter  sine 
Medmennesker,  selv  om  det  er  med  deres  Vidende,  idet 
han  frastjæler  dem  deres  Sundhed,,  Virkekraft,  Rigdom  øg, 
korrekte  Opførsel  ? 

Er  det  en  sand  eller  falsk  Ven  som  serverer  Alkohol:?' 


REKREATION.* 

Verden  stræber  efter  Lykke.  Folk  gaar  til  alle  Yderlig- 
heder for  at  finde  den.  Nogle  venter  at  finde  den  ved  at 
ophobe  Rigdom.  Andre  tror,  at  den  kommer  ved  at  leve  i 
Overdaadighed.  Andre  søger  den  gennem  Umoral,  Drukken- 
skab og  Synd.  Altfor  ofte  fører  denne  Søgen  efter  Lykken 
blot  til  Skuffelse  og  Fordærvelse.  Disse  Mennesker  vil  linde, 
ofte  for  sent,  at  de  havde  behøvet  god  Hjælp  og  Vejledning; 
men  ingen  saadan  blev  tilbudt  dem. 

De  Mennesker,  der  kommer  paa  forkerte  Veje,  er,  som 
en  Regel,  ikke  onde  af  Naturen.  De  føres  ud  i  Vildfarelsen 
uden  egentlig  at  forstaa,  hvor  de  gaar.  Deres  Ønske  om 
at  finde  Lykken  leder  dem  derhen.  Jesu  Kristi  Kirke  af 
Sidste  Dages  Hellige  anerkender  denne  naturlige  Længsel 
og  stræber  efter  at  opfylde  denne  ved  at  søge  at  fylde  dens 
Medlemmers  ledige  Timer  med  alt,  hvad  der  er  godt,  op- 
byggende og  interessant. 

Det  er  en  Kendsgerning,  at  der  tidligere  har  været  en 
meget  stærk  Modstand  mod  den  Tanke,  at  Religion  og  Leg 
har  noget  med  hinanden  at  gøre.  At  le  hjertelig  og  være 
munter  og  glad  har  været  betragtet  søm  en  Synd.  Mange 
mente,   at    Dansen   var   af   Djævelen.    Andre    har   betragtet 

*  Lektie  for  Søndagsskolens  Senior-  og  Juniorklasser,  9.  August 


351 

Teatre  paa  den  samme  Maade.  Det  er  i  det  hele  taget  en 
meget  almindelig  Opfattelse,  at  man  for  at  regnes  for  at 
være  religiøs,  skal  afskære  sig  fra  alle  jordiske  Fornøjelser. 

Det  var  paa  en  Tid,  da  en  saadan  Opfattelse  var  næsten 
eneraadende,  at  Jesn  Kristi  Kirke  af  Sidste  Dages  Hellige 
fremkom  med  denne  Paastand,  at  »Menneskene  er  til,  for 
at  de  kan  nyde  Glæde«.  Fra  den  Tid  og  indtil  nu  er  der 
ogsaa  blevet  føjet  en  ny  Mening  til  Frelserens  Ord,  naar 
han  siger:  »Jeg  er  kommen,  for  at  de  skulle  have  Liv  og 
have  Overflod«  (Joh.  10:  10).  De  første  Ledere  af  Kirken 
erklærede,  at  dersom  man  var  glad,  munter  og  frimodig, 
havde  man  et  rigt  Liv,  eller,  med  andre  Ord,  Overflod. 
De  fremholdt  den  betydningsfulde  Sandhed,  at  Religion  er 
mere  end  et  Søndagsritual  eller  en  Ceremoni  for  en  bestemt 
Anledning  —  det  er  en  praktisk  Institution,  som  berører 
alle  Livets  Omraader.  Derfor  søger  Kirken  at  hjælpe  dens 
Medlemmer  paa  alle  Omraader  af  den  menneskelige  Virk- 
somhed. 

Den  mest  betydningsfulde  Tid  paa  Dagen  er  en  Persons 
Fritid.  Hvad  han  gør,  efter  at  han  er  færdig  med  sit  dag- 
lige Arbejde,  er  af  den  alier  største  Betydning.  De  fleste 
Mennesker  har  ikke  stor  Anledning  til  at  vokse,  gaa  fremad, 
synde  eller  danne  daarlige  Vaner  paa  den  Tid  af  Dagen, 
da  de  er  beskæftiget  med  deres  daglige  Arbejde.  De  gør 
deres  Arbejde  mere  eller  mindre  mekanisk.  De  udfører  deres 
Pligter  i  Dag,  ligesom  de  udførte  dem  i  Gaar  og  venter  at 
udføre  dem  paa  samme  Maade  i  Morgen.  Men  det  er,  naar 
det  daglige  Arbejde  er  forbi  og  der  kommer  nogle  Timer, 
der  kan  anvendes  som  vi  selv  ønsker,  at  vi  skaber  vore 
egne  Skæbner.  Dag  efter  Dag  gælder  det,  at  denne  Tid 
anvendes  paa  den  bedste  Maade.  Og  derfor  har  Jesu  Kristi 
Kirke  af  Sidste  Dages  Hellige  paataget  sig  det  Ansvar  at 
vejlede  dens  Medlemmer  ogsaa  paa  dette  Omraade. 

Da  Pionererne  vandrede  over  Sletterne,  plejede  de  at 
samles  om  Lejrilden,  naar  Aftenen  kom,  for  at  glæde  og 
opmuntre  hinanden  med  at  synge,  danse  og  udføre  for- 
skellige Lege.  Da  de  ankom  til  Saltsødalen,  fortsatte  de  i 
samme  Spor.  Det  samme  Aar,  de  begyndte  Opførelsen  al 
Salt  Lake  Tempel  (1853),  indviede  de  »Social  Hall«,  et 
Sted,  hvor  de  Hellige  kunde  glemme  deres  Bekymringer 
og  være  glade.  Dette  Sted  viste  sig  at  blive  saa  populært, 
at    man    fandt    det    raadeligt   at   faa  flere   saadanne   Steder. 

AFPASNINGSEVNE. 

Af  Ældste  John  A.  Widlsoe,  af  de  Tolvs  Raad. 

Folk,  som  gaar  paa  Gaden,  holder  til  højre.  Derved  kan 
Trafikken  kontrolleres,  selv  om  den  er  temmelig  stor.  Ved 
fælles  Overenskomst,  for  det  fælles  Velfærd,  føjer  alle  gode 
Borgere  sig  efter  denne  Regel. 

Cykler  holder  sig  til  den  højre  eller  venstre  Side  af  Vejen, 
i  Henhold  til  Landets  Bestemmelser,  og  derved  forebygges 
Ulykker,  og  Hurtigheden  paaskyndes. 

Talrige  lignende  Bestemmelser,  som  er  oprettet  for  Sam- 
fundets Sikkerhed  og  Velbefindende,  anerkendes  og  adlydes 
for  det  fælles  Bedste. 

At  gaa  eller  køre  paa  den  forkerte  Side  af  Vejen,  kan 
maaske  ikke  siges  at  være  Synd;  men  de,  som  gør  det, 
kommer  i  Vejen  for  andre,  sætter  deres  egne  og  andres  Liv 
i  Fare,  og  da  de  ikke  er  i  Harmoni  med  den  Gruppe,  de 
tilhører,  bliver  de  en  Plage  for  deres  Omgivelser.  De,  som 
er  sig  selv  en  Lov,  skulde  leve  for  sig  selv  langt  borte  fra 
alle  andre.  En  Person,  som  er  ulydig  mod  de  smaa  Love 
i  Samfundet,  vil  ikke  vedblive  at  være  et  godt  Medlem  af 
Samfundet.  Afpasningsevne  til  de  Skikke,  som  er  oprettet 
for  Menneskehedens  Bedste,  er  ligesaa  nødvendig,  saalænge 
Menneskene  skal  leve  sammen,  som  Lydighed  til  Landets 
Love. 

Denne  Lærdom  kan  anvendes  med  Hensyn  til  Livet  i 
Kirken.  Evangeliet  bestaar  af  evige  Love  og  Ordinancer. 
Disse  maa  anerkendes  og  adlydes,  ellers  opnaaes  ikke  Frelse. 
Anvendelsen  af  disse  Principper  kræver  mange  Bestemmelser 
og  Regler,  der  er  lavede  af  Mennesker,  og  det  er  helt  nød- 
vendigt, at  man  retter  sig  efter  disse  for  at  opnaa  et  lyk- 
keligt Liv  i  Kirken  og  for  fuldt  ud  at  være  i  Stand  til  at 
nyde  Evangeliets  Velsignelser. 

Der  er  ingen  guddommelig  Bestemmelse  for  Tiden  for 
et  Mødes  Begyndelse;  men  dersom  en  bestemt  Tid  er  sat, 
vil  den,  som  kommer  for  sent,  og  saaledes  ikke  retter  sig 
efter  de  givne  Bestemmelser,  forstyrre  Mødet  for  andre,  og 
ikke  selv  faa  det  fulde  Udbytte  af  Mødet. 

Herrens  Aabenbaring  bestemmer  maaske  ikke  naar  Tienden 
skal  betales,  men  dersom  Kirkens  Medlemmer  bliver  bedt 
om  at  betale  deres  Tiende,  naar  de  modtager  deres  Løn, 
saa  vil  den,  der  undlader  at  gøre  dette,  og  saaledes  ikke 
er  i  Harmoni  med  de  givne  Regler,  ikke  alene  selv  lide 
derfor,  men  ogsaa  være  en  Hindring  for  Tiendelovens  re- 
gulære Virkemaade  i  Kirken. 

Enhver  der  bliver  Medlem  af  Kirken,  maa  søge  at  ind- 
rette sig  efter  dens  Regler  og  Love.  Da  kommer  han  i  Be- 
siddelse af  Kirkens  Aand.  Han  hjælper  da  Sagen  fremad, 
og  bliver  en  Hjælp  i  Stedet  for  en  Hindring  for  Retfærdig- 
hedens Fremme. 

Afpasningsevne  til  Kirkens  timelige  Bestemmelser  op- 
muntrer Lydighed  til  de  evige  Love,  hvorpaa  Kirken  er 
bygget.  Manglende  Evne  til  Afpasning  foraarsager  aandelig 
Fordærvelse  og  Ulykke. 

Afpasningsevne  giver  Udtryk  for  en  fuld  Hengivelse  i 
Evangeliets  Sag. 

(Fortsat  fra  Side  351). 

Inden  lang  Tid  var  Salt  Lake  Teater  bygget.  Dramatiske 
Klubber,  Operaer  og  Orkestre  blev  oprettet,  og  disse  Pio- 
nerer, som  var  isoleret  fra  den  øvrige  Verden,  fandt  gen- 
nem Rekreation  et  rigere  Liv,  et  Liv  »i  Overflod«.  Dette 
gjorde,  at  de  ikke  fik  Tid  til  eller  næret  noget  Ønske  om 
at  deltage  i  al  den  Drik  og  Udsvævelse,  som  var  saa  al- 
mindelig blandt  Pionerer  i  Vesten.  Kirken  gjorde  mere  end 
blot  at  skaffe  tilveje  Steder  for  Fornøjelse  og  Rekreation. 
Gud  saa  i  sin  Visdom  Nødvendigheden  af  at  skaffe  sunde 
Rekreationsprogrammer  tilveje.  Derfor  inspirerede  han  sine 
Ledere  til  at  oprette  Organisationer  til  at  varetage  disse 
Ting.  Og  saaledes  opstod  fra  den  mest  ringe  Begyndelse 
Ungdomsforeningerne  og   »Primary« -Organisationen. 

Kirken  har  ingen  egoistiske  Motiver.  Den  ledes  af  Mænd 
og  Kvinder,  som  ikke  har  noget  andet  Ønske  end  at  tjene 
og  gøre  godt.   Skønt  Folk  i  tidligere  Dage  har  stemplet  de 

Sidste  Dages  Helliges  Lære  som  umoralsk  og  som  Hellig- 
brøde, begynder  de  nu  at  se,  at  en  Kirke,  for  at  være 
værdig  til  sit  Navn,  maa  berøre  alle  Menneskelivets  Om- 
raader,  dersom  den  skal  være  af  varig  Betydning.  Og  efter- 
som de  faar  mere  Erfaring,  faar  de  den  Overbevisning,  at 
disse  ringe  Pionerer,  under  deres  inspirerede  Lederskab, 
havde  Ret  i  deres  Opfattelse  af  Rekreation,  selv  om  Verden 
troede,  at  de  tog  fejl.  Den  blotte  Kendsgerning,  at  en  saa- 
dan  stor  Afvigelse  fra,  hvad  der  almindelig  blev  anerkendt 
af  religiøse  Samfund  i  fordums  Tid,  er  i  sig  selv  et  nyt 
stærkt  Bevis  paa,  at  Gud,  ikke  Mennesker,  leder  og  styrer 
denne  Kirkes  Skæbne. 

Er  det  da  noget  Under,  at  en  saa  fremtrædende  Mand 
som  Dr.  Thomas  Nixon  Carver,  Professor  ved  Harward 
Universitet,  siger  om  Mormonerne:  »Jeg  har  aldrig  fundet 
mere  sunde  og  rene  personlige  Vaner  end  blandt  Mormo- 
nerne. Jeg  har  aldrig  været  sammen  med  Folk,  som  har 
vist  færre  Tegn  til  Udsvævelse.  Jeg  har  aldrig  studeret 
Folkegrupper,  som  har  vist  sig  at  være  sundere  og  bedre 
ernæret.  Jeg  har  aldrig  kendt  Folk,  som  har  gjort  større 
Opofrelser  for  at  blive  i  Stand  til  at  give  deres  Børn  Ud- 
dannelse. Dette  giver  en  Nøgle  til  Mormonernes  Fremgang 
som  Kolonisatorer  og  Nations-Grundlæggere.« 


Lektier  for  Børneklasser  (10 — 14  Aar). 

9.  August. 
JOSEFS  PERIODE. 

Moderne  Litteratur  har  mange  Beretninger  om  Drenge, 
som  forlader  deres  Hjem  paa  Landet  for  at  rejse  til  Byen 
og  der  søge  Berømmelse  og  Rigdom,  og  som  har  opnaaet 
dette  Maal.  Mange  af  Verdens  største  Mænd  har  steget  fra 
de  aller  laveste  Forhold  til  de  højeste. 

En  saadan  Beretning  er  Beretningen  om  Josef,  der  be- 
gynder i  det  37  Kapitel  af  Første  Mosebog  og  som  fort- 
sætter hele  denne  Bog  ud,  og  endog  i  de  første  Kapitler  af 
Anden  Mosebog.  Dette  er  en  af  de  Historier,  som  giver  Bi- 
belen dens  Plads  blandt  Verdens  største  Bøger. 

Josef  var  en  af  største  Personligheder  i  Israels  Historie, 
fordi  det  var  gennem  hans  Indflydelse,  at  hans  Folk  til- 
bragte  400   Aar  i   Ægypten   under  saadanne  Forhold,  som 

har  haft  den  mest  grundlæggende  Betydning  for  dets  senere 
Historie. 

Han  var  den  næstyngste  Søn  i  en  stor  Familie  af  Drenge. 
Hans  Fader,  Jakob,  Isaks  Søn  og  Abrahams  Sønnesøn, 
havde  fire  Hustruer,  og  Josefs  Moder  var  hans  Yndlings- 
hustru. Af  denne  Grund  blev  Josef  sin  Faders  Yndlings- 
søn, og  han  viste  sin  Søn  saa  mange  Begunstigelser,  at 
hans  Brødre  blev  misundelige.  Denne  Misundelse  voksede, 
da  Josef  i  sin  Uskyldighed  og  Oprigtighed  fortalte  sine 
Brodre  om  sine  Drømme.  I  disse  Drømme  blev  Josefs 
Overherredømme  over  hans  Brødre  forudsagt. 

Deres  Misundelse  drev  dem  saa  vidt,  at  de  tilsidst  solgte 
ham  som  Slave  til  nogle  Købmænd,  der  skulde  til  Ægypten. 
Disse  solgte  ham  igen  til  en  Høvedsmand  i  Faraos  Hær, 
ved  Navn  Potifar. 

Denne  unge  Israelit  tjente  sin  Herre  med  saadan  Hen- 
givenhed og  Trofasthed,  at  Potifar  viste  ham  meget  stor 
Tillid.  Josef  var  en  smuk,  ung  Mand,  og  Polifars  Hustru 
fattede  Interesse  for  ham,  og  søgte  at  friste  ham  til  at  be- 
gaa  Synd  mod  sin  Herre  og  mod  sin  Gud.  Josef  modstod 
standhaftig,  og  Kvindens  Folelser  blev  forandret  i  den  Grad, 
at  hun  begyndte  at  hade  ham.  Hun  anklagede  ham  for  at 
have  begaaet  det,  som  han  saa  modigt  havde  afslaaet  at 
gøre.  Han  blev  kastet  i  Fængsel,  og  der  forblev  han  i 
mange  Maaneder.  Iblandt  hans  Medfanger  var  Kongens 
Bager  og  Mundskænk.  Begge  disse  havde  Drømme  som 
Josef  udlagde  rigtig.  Fortolkningen  af  Bagerens  Drøm  for- 
udsagde hans  Henrettelse,  og  Fortolkningen  af  Mundskæn- 
kens, at  han  skulde  komme  ud  af  Fængslet  og  blive  gen- 
indsat i  sin  Stilling  hos  Farao. 

Farao  drømte  to  Drømme,  som  plagede  ham  meget.  Hans 
Vismænd  kunde  ikke  udtyde  dem  for  ham.  Hans  Mund- 
skænk fortalte  ham  om  Israeliten  Josef,  og  hans  Dygtig- 
hed som  Udlægger  af  Drømme.  Josef  blev  hentet,  og  viste 
saadan  Dygtighed  i  Udlæggelsen  af  Drømmene,  at  han 
gjorde  et  saa  dybt  Indtryk  paa  Farao,  at  han  indsatte 
Josef  i  en  Stilling,  som  i  Magt  stod  nærmest  til  hans  egen. 
Josef  fik  det  Arbejde  at  berede  Landet  for  de  syv  Hungers- 
nodens  Aar,  som   Drømmene  forudsagde. 

Josef  udførte   sin    Opgave   med  en  saadan  Dygtighed,  at 
han  øgede  Kongens  Rigdom,  og  frelste  Folket  fra  Hungers 
nødens    Kvaler.    Hungersnøden    kom   til  Kanaans  Land,  og 

Josefs  Slægtninge  led  meget  under  den.  Da  Jakob  fik  at 
vide,  at  der  kunde  skaffes  Korn  i  Ægypten,  sendte  han 
sine  Sønner  ned  for  at  købe  et  Forraad.  Mange  interes- 
sante Situationer  opstod,  da  Brødrene  blev  ført  frem  for 
Josef,  hvem  de  ikke  genkendte,  men  som  genkendte  dem. 
Tilsidst  fortalte  han  dem  hvem  han  var.  Det  maa  have 
været  et  underligt  Øjeblik,  da  Brødrene  forstod,  at  dette 
var  den  bogstavelige  Opfyldelse  af  de  Drømme  som  Josef 
havde  drømt. 

Paa  Josefs  Opfordring  vendte  Brødrene  tilbage  til  Kanaan 
med  en  Indbydelse  til  Faderen  om  at  flytte  til  Ægypten 
med  hele  sin  Familie,  for  at  de  kunde  leve  under  mere 
gunstige  Forhold.  Jakob  modtog  Indbydelsen,  og  Hyttede 
til  Ægypten  med  hele  sin  Familie,  som  da  bestod  af  70 
Sjæle.  I  Ægypten  fik  de  Landet  Gosen,  hvor  de  kunde  bo. 

I  Løbet  af  ca.  430  Aar  voksede  denne  lille  Flok  til  en 
stor  Skare  paa  600,000  kampdygtige  Mænd,  foruden  Kvinder 
og  Børn,  da  Moses  førte  dem  ud  af  Ægypten. 

Israeliternes  Ophold  i  Ægypten  udsatte  dem  for  Slave- 
riets og  Afgudsdyrkelsens  Forbandelse.  Og  det  viste  sig  i 
deres  senere  Historie  under  Moses,  at  det  blev  meget  vanske- 
ligt at  udrydde  de  afguderiske  Vaner,  de  der  havde  tilegnet 
sig.  For  at  hjælpe  dem  i  denne  Henseende,  oprejste  Jehova 
Profeter  og  Lærere  for  dem,  og  disse  Profeters  Inspiration 
og  Lærdomme  har  været  til  Velsignelse  for  alle  Folk,  og 
er  for  os  endog  i  vore  Dage. 

Spørg smaal. 

1 .  Hvorledes  kunde  Josef  være  i  Stand  til  at  udtyde  Drømme? 

2.  I  hvilken  Henseende  viste  han  sin  Dygtighed? 

3.  Hvorfor  bliver  Josef  betragtet  som  en  af  de  største  Per- 
sonligheder i  Israels  Historie? 

5.    Hvad  var  Navnene   paa   hans  to  Sønner?  Hvilken  Stil- 
ling opnaaede  de  i  Israels  Historie? 


Lektier  for  Børneklasser  (under  10  Aar). 

9.  August. 

HVORLEDES  MARTHA  OG  MARIA  TAKKEDE  JESUS. 

Tekst:  Luk.  10:  38-42;  Joh.  12:  1-8;  Mark.  14:  3-9;  Math.  26:  6-13. 

Der   er   mange    Maader  hvorpaa  man  kan  vise  sin  Kær- 
lighed og  Respekt  for  en  anden  Person,  endogsaa  Dyr  har 

deres  Maade  at  vise  deres  Kærlighed  paa.  Naar  vor  Misse- 
kat kommer  hen  til  os  og  gnider  sin  hløde  Hyg  mod  os, 
hvad  prøver  den  da  paa  at  sige?  Naar  Fido,  vor  Hund, 
logrer  med  Halen  og  hopper  op  ad  os,  hvad  betyder  det 
da?  Hvordan  viser  Mennesker  deres  Kærlighed  og  Respekt? 

Engang  var  der  to  meget  sode  Damer  som  elskede  Jesus, 
og  de  prøvede  ogsaa  paa  at  vise  ham,  at  de  elskede  ham. 
Han  havde  været  meget  god  imod  dem.  og  han  havde  lært 
dem  smukke  Lektier,  som  gav  dem  Lykke  og  Glæde,  han 
havde  oprejst  deres  Broder  Lazarus  fra  Døden.  Kan  du 
tænke  dig  Navnene  paa  de  to  Damer?  Martha  og  Maria 
levede  i  en  lille  By  som  hed  Bethania,  og  som  ikke  laa  ret 
langt  fra  Jerusalem.  De  havde  et  dejligt  Hjem,  og  Jesus 
var  altid  velkommen  der.  Bibelen  siger  at  Jesus  elskede  disse 
gode  Mennesker,  og  deres  Hjem  var  saa  rent  og  stille  at 
Jesus  kom  der  for  at  hvile. 

Engang  da  Jesus  var  kommet  til  Jerusalem  for  at  over- 
være en  Fest,  gik  han  til  Bethania  for  at  besøge  de  to 
Damer,  som  blev  meget  lykkelige  for  at  se  ham.  Efter  at 
de  havde  talt  sammen  i  nogle  faa  Minutter,  gik  Martha  ud 
for  at  berede  et  Maaltid  dem,  medens  Maria  blev  siddende 
ved  Jesu  Fødder  og  lyttede  til  hans  Ord.  Hun  elskede  at 
sidde  saadan  og  høre  paa  ham,  for  han  havde  altid  saa 
mange  interessante  Ting  at  lære  hende,  og  Jesus  var  ogsaa 
glad  for  at  tale  til  hende,  for  han  var  den  største  Lærer 
Jorden  nogensinde  har  haft.  Martha  vilde  lave  en  god  Mid- 
dag til  Jesus  og  det  kostede  hende  en  hel  Del  Arbejde,  og 
hun  var  bedrovet  over  at  hun  ikke  kunde  sidde  og  lytte 
til  hans  Ord  ligesom  sin  Søster.  Og  jo  mere  hun  tænkte 
paa  det,  jo  mere  ønskede  hun  at  Maria  vilde  hjælpe  hende 
saa  at  hun  kunde  blive  hurtigere  færdig,  og  derfor  gik  hun 
ind  til  Martha  og  Jesus  og  sagde:  »Jeg  behøver  Hjælp, 
Jesus,  vær  saa  venlig  at  sige  til  min  Søster  at  hun  skal 
hjælpe  mig«.  Jesus  var  glad  for  det  Arbejde  Martha  gjorde 
for  ham,  ved  at  lave  Mad,  men  han  var  ogsaa  glad  for 
den  Respekt  Maria  viste  ham  ved  at  lytte  til  hans  Ord,  og 
han  ønskede  ikke  at  saare  nogen  af  Søstrene,  fordi  han 
elskede  dem  begge,  og  han  vilde  hellere  have  haft  begge 
Søstrene  til  at  lytte,  hvis  de  havde  kunnet.  Derfor  sagde 
han:  »Martha,  det  er  saa  venligt  af  dig  at  arbejde  for  mig 
paa  den  Maade.  Men  jeg  er  saa  glad  for  at  have  Maria  lyt- 
tende til  Guds  Ord.   Guds  Ord  er  mere  nødvendigt  end  alt 

andet.    Maria   har   valgt   den   bedste    Del   rig  den  skal  ikke 
tages  fra  hende.« 

En  anden  Gang  da  Jesus  var  Gæst  i  Bethania,  viste  Maria 
sin  Kærlighed  til  ham  en  Gang  til,  det  var  paa  en  helt 
anden  Maade,  men  Jesus  var  glad  for  det,  som  vi  vil  se. 
Medens  Gæsterne  sad  ved  Bordet  og  spiste,  kom  Maria  ind 
i  Stuen  med  en  Flaske  parfumeret  Olie  i  Haanden.  Da  hun 
kom  hen  bag  Jesus,  tog  hun  Proppen  af  Flasken  og  hældte 
noget  af  den  sodt  duftende  Olie  paa  hans  Hoved,  hun  gik 
derefter  om  til  hans  Fødder  og  hældte  Resten  af  Olien  paa 
dem,  og  derefter  tørrede  hun  hans  Fødder  med  sit  Haar. 
Da  de  andre  Gæster  lugtede  denne  dejlige  Parfume,  sagde 
de:  »Det  er  meget  taabeligt  gjort  af  hende.  Den  Flaske 
Olie  har  kostet  mere  end  100  Kr.  Det  havde  været  bedre 
om  hun  havde  solgt  den  og  givet  Pengene  til  de  fattige.« 
Men  Jesus  sagde:  »Lad  hende  gøre  det,  mine  Venner.  Hun 
har  gjort  godt  mod  mig,  hun  har  vist  sin  Kærlighed.  I  vil 
altid  have  de  fattige,  men  I  vil  ikke  altid  have  mig.  I  de 
Dage  der  kommer,  naar  Menneskene  vil  tale  om  mig,  vil 
de  ogsaa  fortælle  denne  Historie  om  hvorledes  Maria  tak- 
kede mig.« 

16.   August. 
JESUS  OG  DE  TI  SPEDALSKE. 

Tekst.  Luk.  17:  11-19. 

Naar  Moder  gaar  til  Byen,  siger  vi  tit:  »Ååh,  Moder  tag 
noget  med  hjem  til  mig.«  Oftest  er  det  vi  beder  om,  noget 
som  er  nødvendigt,  sommetider  bare  noget  som  vi  kunde 
lide  at  have.  Lad  os  nævne  tre  Ting  vi  kunde  lide  lige  nu. 
Lad  os  derefter  tænke  paa  noget  som  vi  behøver  hver  Dag. 
Vi  behøver  frisk  Luft  at  indaande.  Mad  at  spise,  Vand  at 
drikke,  Hus  at  bo  i,  Klæder  at  bære,  Øjne  at  se  med,  stærke 
Legemer  at  arbejde  med  o.  s.  v.  Lad  os  antage  at  vi  ikke 
havde  nogen  Mad  at  spise  og  heller  ikke  Vand  at  drikke, 
hvad  vilde  da  ske?  Lad  os  antage  at  vi  var  alene  og  vore 
Øjne  blev  blindede  saa  at  vi  ikke  kunde  se,  hvad  vilde  da 
ske?  De  Ting  vi  behøver,  er  meget  mere  nødvendige  end 
de  Ting,  vi  godt  kan  lide  at  have. 

Engang  levede  der  ti  Mænd,  som  var  i  stor  Nød,  de  led 
alle  af  en  forfærdelig  Sygdom,  som  fik  deres  Legemer  til 
at  se  forfærdelige  ud.  Den  lavede  deres  Ansigter  stygge,  og 
deres  Hænder  fulde  af  Saar.  Folk  turde  ikke  gaa  nær  til  dem, 

for  de  var  bange  for  at  faa  denne  forfærdelige  Sygdom.  Saa 
maatte  disse  stakkels  syge  Mennesker  gaa  hen  til  et  øde 
Sted,  hvor  de  ikke  kunde  komme  i  Nærheden  af  andre. 
De  havde  ikke  noget  smukt  Hus  al  bo  i,  og  de  havde  ikke 
nogen  Moder  eller  Søster  til  at  lave  Mad  for  dem,  de  var 
meget  bedrøvede  og  ensomme.  Naar  nogen  kom  forbi  deres 
Hus,  maatte  de  raabe  til  dem:  »Vi  er  syge.  Kom  ikke  i 
Nærheden«.  Prøv  paa  at  tænke  dig  hvad  de  følte.  En  Dag, 
da  Jesus  kom  igennem  deres  By,  saa  de  ham  komme,  de 
vidste,  hvem  han  var,  og  sagde  til  hinanden:  »Vilde  det 
ikke  være  dejligt,  om  Jesus  kunde  helbrede  os?«  Kom  lad 
os  spørge  ham.  Saa  løb  de  ud  for  at  møde  ham,  men  de 
ønskede  ikke  at  smitte  ham,  og  derfor  stod  de  et  lille 
Stykke  borte  og  sagde:  »Herre,  hav  Medlidenhed  med  os.  < 
Dette  betød:  »Jesus,  velsign  os,  saa  at  vi  kan  blive  raske.« 
Jesus  saa  hen  paa  dem,  han  saa  deres  syge  Legemer  og 
deres  hærgede  Ansigter  og  han  raabte  til  dem :  Gaa  og 
fremstil  jer  for  Præsterne.«  I  de  Dage  naar  en  eller  anden 
led  af  en  Sygdom,  og  han  følte,  at  han  var  ved  at  blive 
bedre,  gjorde  han  ikke,  som  vi  gør  i  vore  Dage.  Naar  du 
er  eller  har  været  syg,  hvem  fortæller  dig  da,  naar  du  er 
rask  igen?  Hvem  fortæller  dig,  naar  du  kan  faa  Lov  til 
at  gaa  i  Skole  igen?  Det  var  ikke  Doktoren,  som  fortalte 
disse  Mennesker,  naar  de  var  raske,  det  var  Præsterne  i 
deres  Kirke.  Selv  om  de  følte  sig  raske,  kunde  de  ikke 
nærme  sig  andre  Mennesker,  før  Præsterne  havde  sagt: 
»Ja,  du  er  rask.« 

Da  Jesus  nu  sagde:  »Gaa  og  fremstil  jer  for  Præsterne,« 
vidste  de,  at  det  betød,  at  han  vilde  hjælpe  dem,  og  tænk 
dig  hvor  lykkelige  de  blev.  De  vendte  sig  om  og  løb,  og 
paa  Vejen  hen  til  Præsterne  kunde  de  fole,  at  de  var  raske. 
Ni  af  dem  løb  og  løb  indtil  de  naaede  Præsternes  Hjem, 
men  een  af  dem  vendte  om,  da  han  følte,  at  han  var  rask, 
han  lob  til  Jesus  og  raabte  med  høj  Røst:  »Priset  være 
Gud  og  takket  være  du,  Jesus,  for  hvad  du  har  gjort  for 
mig.«  Saa  knælede  han  ned  og  takkede  Jesus.  Han  be- 
rørte Jorden  ved  Jesu  Fødder  med  sit  Hoved,  og  sagde 
igen  og  igen:  »Jeg  takker  dig.«  Og  Jesus  sagde  til  ham: 
Var  der  ikke  ti  Mænd,  som  blev  helbredt?  Sig  mig,  hvor 
er  de  andre  ni?« 

De  saa  sig  om,  men  der  var  ikke  andre,  som  var  kom- 
met   tilbage    for   at  vise   deres  Tak  til  Jesus.    Disse   Mænd, 

som  havde  faaet  raske  Legemer,  var  gaaet.  De,  som  nu 
kunde  gaa  til  deres  Hjem,  til  deres  Moder  og  Søstre,  til 
rene  Senge  og  god  Mad,  havde  glemt  noget.  De  havde  haft 
saa  travlt,  at  de  ikke  havde  haft  Tid  til  at  sige  »Tak«  for 
deres  store  Velsignelser.  Saa  sagde  Jesus:  »Staa  op,  min 
Ven,  og  gaa  til  dit  Hjem.  Din  Tro  og  din  Tak  har  gjort 
dig  til  en  bedre  og  større  Mand.« 


DET  FØRSTE  GADEMØDE  I  NORGE. 

Af  Ældste  Golden  Dean  Carlston. 

Da  Ældste  Arthur  J.  Larsen  og  jeg  var  ude  og  uddele 
Skrifter  Torsdag  den  7.  Maj  i  Trondheim  i  Norge,  bestemte 
jeg  mig  for  at  udføre  en  Idé,  som  jeg  havde  haft  i  nogen 
Tid,  og  spurgte  Broder  Larsen,  om  han  vilde  gaa  med 
mig  til  Politiet  og  bede  om  Tilladelse  til  at  holde  et  Gade- 
møde. En  saadan  Tilladelse  var  aldrig  før  blevet  givet. 
Han  var  meget  begejstret  for  Tanken. 

Vi  gik  op  til  Fremmedkontoret  paa  Politistationen  og 
udtrykte  vort  Ønske.  Politimyndighederne  behandlede  os 
med  stor  Respekt.  Vi  blev  meget  høfligt  forestillet  for  Po- 
litichefen, som,  efter  at  have  stillet  os  nogle  faa  Spørgs- 
maal,  gav  os  Tilladelsen,  og  der  blev  bestemt  et  Sted  for 
os  paa  Torvet.  Mødetiden  blev  bestemt  til  Kl.  8  Lørdag 
Aften. 

Da  den  bestemte  Tid  Lørdag  Aften  nærmede  sig,  begyndte 
Broder  Larsen  og  jeg  at  føle  os  meget  svage,  og  denne  Fø- 
lelse tiltog  stadigt.  Vi  bad  om  Styrke  og  Vejledning.  Vi 
tilbragte  en  Del  af  Eftermiddagen  med  at  øve  paa  de  Sange, 
som  vi  havde  bestemt  os  til  at  synge. 

Vi  prøvede  at  tinde  en  Skammel,  hvorpaa  vi  kunde  staa, 
medens  vi  talte  til  vor  eventuelle  Forsamling,  og  vi  kunde 
bare  finde  en  gammel  Stol,  som  ingen  Ryg  havde.  Efter 
omhyggelig  Overvejelse  tog  vi  de  forskellige  Dele  fra  hin- 
anden og  pakkede  dem  ind  i  vore  Frakker.  Efter  at  vi 
havde  opsendt  den  mest  ydmyge  Bøn,  vi  nogensinde  havde 
bedt,  gik  vi  ud  til  Torvet,  klædt  i  vore  bedste  Klæder,  da 
vi  ønskede  at  gøre  et  godt  Indtryk  paa  vore  Tilhørere. 
Ingen  lagde  Mærke  til  de  løse  Stole-Dele,  vi  bar.  Det  var 
en  vidunderlig  smuk  Aften.  Da  vi  gik  ud  paa  det  store 
Torv,  i  den  bedste  Del  af  Byen  Trondheim,  følte  vi  os 
meget  ydmyge   og  svage,  men  vi  var  lykkelige  paa  Grund 

af  vort  Vidnesbyrd  om  Evangeliet  og  den  Anledning,  vi 
havde  til  at  forkynde  det.  Det  var  blevet  fortalt  os,  at  vi 
skulde  staa  foran  Politistationen,  vendt  mod  Fenix  Hotel, 
det  bedste  Hotel  i  Byen.  Et  Kvartal  bag  os  stod  den  be- 
rømte Domkirke. 

Der  var  ikke  sket  nogen  Bekendtgørelse  af  vort  Møde, 
og  Folket  lagde  ikke  meget  Mærke  til  os,  førend  vi  be- 
gyndte at  sætte  de  forskellige  Stole-Dele  sammen.  Jeg  bar 
Sædet,  og  Broder  Larsen  bar  Benene.  Da  Stolen  var  fær- 
dig, begyndte  vi  at  synge,  og  nogle  faa  Mennesker  stand- 
sede for  at  se,  hvad  vi  gjorde.  Herrens  Aand  var  i  Sand- 
hed med  os,  da  vi  fortsatte  at  synge,  vore  Tilhørere  gav 
os  senere  Komplimenter  for  vor  Sang,  —  og  da  vi  var 
færdige  med  at  synge,  var  der  omtrent  200  intelligente  og 
interesserede  Mennesker  samlede  omkring  os. 

Ældste  Larsen  aabnede  med  en  Bøn.  Jeg  talte  om  »Om- 
vendelse«, og  derefter  talte  Ældste  Larsen  om  det  store 
Privilegium  at  være  Medlem  af  Guds  Rige. 

Der  var  en  meget  god  Orden  til  Stede  under  hele  Mø- 
det. Ikke  en  nedsættende  Bemærkning  blev  gjort,  skønt  vi 
fortalte  dem  i  Begyndelsen,  at  vi  var  »Mormoner«  fra 
Utah.  Politimyndighederne  aabnede  Vinduerne  i  deres  Byg- 
ning og  lyttede  til  alt,  hvad  vi  sagde. 

Jeg  sluttede  Mødet  med  Bøn.  Derefter  fortalte  vi  Folket, 
hvor  vi  holdt  vore  regulære  Møder,  og  takkede  dem  for 
deres  venlige  Opmærksomhed. 

Da  Mødet  var  forbi,  ønskede  Forsamlingen  ikke  at  gaa, 
hvad  der  gjorde  os  meget  lykkelige.  Vi  maatte  sige:  »God 
Aften!«   og  gik  saa  hjem. 


HVORLEDES  MAN  KUNDE  LUKKE 
FÆNGSLERNE. 

Af  fire  Tusinde  Drenge  og  unge  Mænd  som  har  staaet 
foran  en  Dommer  i  New  York,  for  at  blive  overført  til 
Fængslet  eller  Opdragelsesanstalten,  eller  for  at  blive  løs- 
ladt med  en  Formaning,  var  der  kun  tre  der  havde  besøgt 
en  Søndagsskole. 

Denne  Kendsgerning  kan  anføres  som  et  kraftigt  Bevis 
for  den  store  Betydning  af  at  Ungdommen  faar  religiøs  Op- 
dragelse. 

I  et  Brev  til  Generalsekretæren  for  New  York  Bibelsel- 
skab, Dr.  George  William  Carter,  skildrer  Dommer  Lewis 
L.  Fawsett  de  Erfaringer  han  har  samlet  de  23  Aar  han 
har  siddet  paa  Dommersædet.  Dette  Brev  blev  trykt  i  »The 
Christian  Observer«  (Den  Kristelige  Iagttager),  et  presbyte- 
riansk  Tidsskrift.  I  dette  Brev  siges  der: 

»Tillad  mig  at  erklære  at  min  23-aarige  Erfaring  paa 
Dommersædet  har  overbevist  mig  om  Søndagsskolernes 
store  Værdi  for  Samfundet.  Over  fire  Tusinde  Drenge  og 
unge  Mænd  er  blevet  ført  for  mig  for  at  jeg  skulde  dømme 
dem  paa  Grund  af  visse  Forbrydelser.  Af  alle  disse  var  der 
kun  tre  der  tilhørte  en  Søndagsskole.  Søndagsskolerne  er 
derfor  for  alle  Samfund  den  bedste  Beskyttelse  for  vor 
Ungdom,  thi  de  dræber  Forbrydelsen  i  Spiren  gennem  re- 
ligiøs Undervisning. 

Min  Erfaring  har  ogsaa  overbevist  mig  om  disse  Skolers 
store  Betydning  for  Enkeltmennesket. 

Af  1902  Drenge  som  jeg  bragte  under  Indflydelse  af  en 
Præst,  Prædikant  eller  Rabbiner,  er  der  kun  62  der  er  faldet 
tilbage  til  et  daarligt  Liv.  Jeg  tror  at  de  andre  gennem  reli- 
giøs Paavirkning  er  blevet  forbedret,  og  at  det  ogsaa  vil 
vedvare. 

Jeg  ser  i  vore  Søndagsskoler,  uanset  hvilket  Troessamfund 
de  repræsenterer,  det  eneste  virksomme  Middel  til  at  standse 
den  stadigt  voksende  Strøm  af  Forbrydelser  blandt  vor 
Ungdom. 

Dersom  alle  Børn  kunde  blive  holdt  under  Indflydelse 
af  en  Søndagsskole,  og  dersom  ogsaa  de  voksne  kunde  være 
virksomme  i  en  eller  anden  Kirke,  saa  kunde  vi  lukke  vore 
Tugthuse  og  Fængsler.  Ja,  da  behøvede  vi  ikke,  saaledes 
som  det  nu  desværre  er  Tilfældet,  at  gøre  dem  større  og 
at  forøge  deres  Antal. 

Ungdommens  Problem  er  hele  Menneskehedens  Problem. 

I  Nord- Amerikas  Forenede  Stater  findes  der  over  17  Mil- 
lioner Drenge  og  Piger  der  vokser  op  uden  nogen  som  helst 
religiøs   Paavirkning. 

Maatte  eders  Kærlighedsarbejde  for  at  gøre  Børnene  be- 
kendt med  Gud,  blive  kronet  med  den  største  Fremgang, 
for  at  disse  Børn  en  Gang  kan  vokse  op  til  at  blive  dyg- 
tige Arbejdere  i  Herrens  Vingaard.« 

»Virker  det  da  ikke  underlig  paa  een,«  tilføjer  »The 
Christian  Observer«,  »at  saa  mange  Forældre  trods  saadanne 

udtrykkelige  Bevis  paa  Værdien  af  en  religiøs  Opdragelse, 
lukker  sig  ude  fra  denne  Livsfornødenhed  for  Hjem  og  Kirke 
og  staar  ligegyldig  overfor  den?« 

(Litcrary  Digest) 


DIT  ENE  TALENT. 

Brug  dit  ene  Talent  til  at  forherlige  Gud,  og  han  vil  give  dig 
mere,  som  du  kan  bruge.  Udfor  de  smaa  Pligter  trofast,  og 
du  vil  vokse  i  Dygtighed  og  blive  i  Stand  til  at  gore  de  storre 
Ting.  Ingen  Pligter  er  ubet}^delige.  Der  er  mange,  som  bliver 
mismodige,  fordi  de  hele  deres  Liv  kun  faar  smaa  Gernin- 
ger at  udfore.  Menneskene  priser  de  store  og  heroiske  Ger- 
ninger og  tager  kun  lidt  Hensyn  til  det  Heltemod,  som  kræ- 
ves for  Udøvelsen  af  de  daglige  Pligter.  Men  husk,  hvad  én 
sagde  —  at  dersom  Gud  sendte  to  Engle  til  Jorden,  en  for 
at  regere  et  Kejserrige  og  en  anden  for  at  holde  Gaderne 
rene,  saa  vilde  de  betragte  deres  Opgaver  som  ligestillede. 
Sand  Trofasthed  betragter  ikke  noget  som  lille  eller  ube- 
tydeligt. Dr.  J.  R.  Miller. 

ved 

KØBENHAVNS  SANGKORS  KONCERT 

MANDAG  DEN  15.  JUNI   1931. 

Af  Frigal  H.  Breum  (Sen.),  Københavns  Gren. 

Velkommen  vær  du  lille  Flok, 
Som  agter  Gud,  og  som  har  nok 
I  Sandheds  rene  Lære, 
For  her  hans  Ord  at  ære. 

Du  Pagtens  Folk  fra  Fjern  og  Nær 
Vi  byder  dig  Velkommen  vær. 
Hvad  Maal  du  end  mon  tale, 
Vor  Gud  er  Haab  for  alle. 

I   Brødre,  Søstre  som  drog  frem 
Fra  fjerne  Bo  til  delte  Hjem, 
Vi  bygged'   til  Guds  Ære, 
Velkommen  alle  være. 

Der  vandrer  en  Skare  i  Verden  frem 

To  og  To. 
Guds  Evangelium  følger  dem 

Fra  Bo  til  Bo. 
Kun  for  Jesu  Kristi  Kirke 
Monne  denne  Skare  virke. 
Og  fra  alle  Jordens  Riger, 
Tak  til  Himlens  Gud  opstiger. 

Under  Sydlandets  Sol  som  i  Nordboens  Hjem 

To  og  To. 
Taler  om  Gud  hvor  de  end  trænger  frem, 

Frelse  ved  Tro. 
Lad  os  da  hellig  virke, 
Takke  Gud  for  denne  Kirke. 

Vi  synger  stedse  til  din  Ære, 

O,  Fader  god. 
Lad  Helligaanden  blandt  os  være, 

Styrk  vort  Mod. 
Din  Kærligheds  Lære 
I  Sang  vil  vi  ære. 
Vi  takker  dig  Fader  i  Tro. 
Vor  blide  Sang  og  Orgeltoner, 

O,  Fader  stor, 
Opstige  vil  til  Himlens  Zoner 

Fra  vor  Jord. 
Vi  ydmygt  dig  bede, 
Lad  Aanden  os  lede. 
Vi  ære  dit  Bud  ved  vor  Tro. 

